CELEX: 62008CN0192
Language: bg
Date: 2008-05-08 00:00:00
Title: Дело C-192/08: Преюдициално запитване, отправено от Korkein hallinto-oikeus (Финландия) на 8 май 2008 г. — TeliaSonera Finland Oyj

2.8.2008   
            
            
               BG
            
            
               Официален вестник на Европейския съюз
            
            
               C 197/8
            
         Преюдициално запитване, отправено от Korkein hallinto-oikeus (Финландия) на 8 май 2008 г. — TeliaSonera Finland Oyj
   (Дело C-192/08)
   (2008/C 197/12)
   Език на производството: фински
   Препращаща юрисдикция
   Korkein hallinto-oikeus (Финландия)
   Страни в главното производство
   
      Ищец: TeliaSonera Finland Oyj
   
      Ответник: Финландски регулаторен орган в областта на далекосъобщенията, iMEZ Ab
   Преюдициални въпроси
   
               1)
            
            
               Трябва ли член 4, параграф 1 от Директива 2002/19/ЕО (1) на Европейския парламент и на Съвета от 7 март 2002 година относно достъпа до електронни съобщителни мрежи и тяхната инфраструктура и взаимосвързаността между тях (Директива за достъпа), от една страна, разгледан във връзка с петото, шестото и осмото съображения от директивата и от друга страна, с член 8 и с член 5 от нея, да се тълкува в смисъл че,
               
                           a)
                        
                        
                           съгласно националното право, както се определя в § 39, алинея 1 от Закона за пазара на далекосъобщителните услуги, всяко далекосъобщително предприятие е задължено да договаря взаимосвързаност с други далекосъобщителни предприятия, и при положителен отговор на този въпрос,
                        
                     
                           б)
                        
                        
                           националният регулаторен орган може да счита задължението за договаряне за неизпълнено, когато дадено далекосъобщително предприятие, което няма значителна пазарна мощ, е предложило на друго предприятие взаимосвързаност при условия, които според този орган са в полза само на едната страна и способни да създадат пречки пред развитието на конкурентен пазар на ниво крайни потребители, тъй като всъщност те са попречили на другото предприятие да предложи на своите клиенти възможността да разпространяват до крайни клиенти, включени в мрежата на далекосъобщителното предприятие, мултимедийни съобщения, а при положителен отговор и на този въпрос,
                        
                     
                           в)
                        
                        
                           със своето решение националният регулаторен орган може да задължи посоченото далекосъобщително предприятие, което следователно няма значителна пазарна мощ, добросъвестно да договаря взаимосвързаността за услугите в областта на текстовите и мултимедийните съобщения между системите на предприятията, така че при търговските преговори да се отчитат целите, преследвани с взаимосвързването, както и преговорите да бъдат доведени до равнище, на което услугите в областта на текстовите и мултимедийните съобщения между предприятията се реализират при разумни условия, така че ползвателите да имат възможността да използват съобщителните услуги на далекосъобщителните предприятия.
                        
                     
         
               2)
            
            
               Зависи ли отговорът на тези въпроси от същността на мрежата на iMEZ Ab и от това дали iMEZ Ab трябва да се счита за оператор на обществени електронни съобщителни мрежи.
            
         
      (1)  OВ 2002 г., L 108, стp. 7; Специално издание на български език, 2007 г., глава 13, том 35, стр. 169.